b'\n_START_ARTICLE_\nBob Sinclar\n_START_SECTION_\nZgodovina\n_START_PARAGRAPH_\nSinclar je za\xc4\x8del kot deejay leta 1986, ko je bil star 18 let. Vrtel je plo\xc5\xa1\xc4\x8de iz zvrsti funka in hip-hopa, z imenom Chris The French Kiss. Njegov prvi izdani hit je bil "Gym Tonic", ki ga je naredil v koprodukciji z Thomasom Bangalterjem iz dua Daft Punk. Vokali v pesmi so bili ilegalno presneti iz Jane Fondine fitness kasete. Bob Sinclarjev lik bazira na Philippe de Brocovemu filmu Le Magnifique._NEWLINE_Le Friant je znan po tem, da popularizira "francoski dotik" v House glasbi, z uporabo semplanih in filtriranih disco ritmov. Njegova uspe\xc5\xa1nica "I Feel For You" je posve\xc4\x8dena francoskemu glasbeniku Cerronetu, z njegovega drugega albuma Champs Elysees, hit #9 na UK Top 40. V pesmi "Darlin" je delal z vokalistom Jamesom "D-Train" Williamsom._NEWLINE_Le Friant je ustvarjal tudi pod drugimi psevdonimi. Z aliasom The Mighty Bop in Reminiscence Quartet, je ustvarjal hip-hop in acid jazz. Ustvaril je tudi project Africanism, kjer ve\xc4\x8d glasbenikov producira House glasbo v kombinaciji z latin, jazz, in afri\xc5\xa1kimi ritmi._NEWLINE_V letu 2005 je naredil uspe\xc5\xa1nico "Love Generation" , katera je dosegla prvo mesto na Avstralski ARIA lestvici, pravtako na Nem\xc5\xa1ki Media Control Single lestvici v letu 2006. Uspe\xc5\xa1nica je bila velik hit v Evropi, dosegla je drugo mesto na Nizozemski lestvici Top 40 in ostala 39 tednov na Ultratop Belgijski lestvici. Postala je tudi ena izmed uradnih himn z nogometnega prvenstva v Nem\xc4\x8diji, leta 2006. Sledil je hit "World, Hold on" s Stevom Edwardsom s katerim je pri\xc5\xa1el med 10 najbolj\xc5\xa1ih hitov v ve\xc4\x8dini evropskih dr\xc5\xbeav. Za njima je sledil hit "Rock This Party (Everybody Dance Now)", ki je bil izdan 22. avgust 2006._NEWLINE_Remix pesmi "World, Hold on" izvajalca E-Smoove je bil nominiran za Gramija v letu 2007 v kategoriji remixi. Prav tako je "World, Hold On" bil uvr\xc5\xa1\xc4\x8den na Billboardovi lestvici kot najbolj\xc5\xa1i plesni singel v letu 2006, kjer se je uvrstil bolje kot Madonna in Christina Aguilera. \xc4\x8cetrti singel z albuma Western Dream imenovan "Tennessee" bi moral biti izdan v Aprilu leta 2007, vendar je bil zbrisan zaradi govoric o izdanem albumu._NEWLINE_Njegov zadnji album se imenuje Soundz of Freedom. Izdan je bil v Franciji 21. maj 2007. Remix pesmi "Rock This party" je ponovno dosegel prvo mesto na Billboardovi lestvici.'